Pressemeddelelse

Oktober 2016

Danmarkspremiere på den nye 3008 i weekenden den 29.-30. oktober

**Peugeot lancerer den nye 3008 i weekenden den 29.-30. oktober, hvor danskerne for første gang får mulighed for at sætte sig bag rattet af Peugeots nye SUV. Med den nyeste generation af PEUGEOT i-Cockpit, et inspirerende design, et optimeret karosseri og undervogn samt en række high-tech udstyr skiller den nye 3008 sig ud fra mængden som en inkarnation af den moderne bil. Fraprisen starter ved 289.990 kr. for en 3008 Access 1.2 e-THP med 130 hk og en 3008 Allure 1.6 BlueHDi med 120 hk fås til 359.990 kr.**

Ekstra Bladet: ”Et hidtil uset niveau”

Den nye Peugeot 3008 er virkeliggørelsen af Peugeots up-market strategi. Den er bygget på fire væsentlige grundelementer: Kvalitet, design, teknologi og ikke mindst nytænkning. Dette kommer bl.a. til udtryk, når man sætter sig bag rattet. Det første, der fanger øjet, er et spektakulært og næsten futuristisk instrumentbord. Det er Peugeots nyeste generation af mærkets i-Cockpit, som er en helt ny fortolkning af det traditionelle instrumentbord, der forener intuitiv betjening med en passioneret high-tech køreoplevelse.

Det sporty rat er gjort endnu mindre og er blevet ændret, så det nu er fladt foroven og forneden, hvilket giver et bedre greb og ikke mindst maksimal udsyn til instrumenterne samt mere benplads.

I midten af instrumentbordet er placeret en 8” touch skærm, som minder om en tablet. Den er akkompagneret af 6 elegante pianotangenter, der fungerer som ”vippekontakter” og giver nem adgang til funktioner som radio, aircondition, navigation, indstillinger, telefon og mobilapplikationer.

Head-up instrumenteringen består af en high-res 12.3” skærm med digital speedometer, omdrejningstæller etc. Den futuristiske grafik kan tilpasses og personaliseres efter førerens ønsker.

De første reaktioner fra pressen understreger, at det arbejde, der er lagt i hver en detalje i den nye 3008, bærer frugt. Journalist Anders Berner fra Ekstra Bladet konkluderer efter første test af bilen: *”Den nye Peugeot 3008 er helt igennem lige så lækker som en dyr, tysk bil – og så har den det bedste skærmbetjeningssystem, vi har mødt i nogen bil”.* Han fremhæver kabinekvaliteten: *”Uanset, hvor du trykker og hvor du rører, så har du oplevelsen af at sidde i en langt dyrere bil. – Peugeot har efter min mening nået et hidtil uset niveau”.*

En forførende køreoplevelse

Køreoplevelsen i den nye 3008 er resultatet af Peugeot ingeniørernes know-how og lange erfaring kombineret med effektiv og moderne teknologi. Takket være den nye EMP2 platform har 3008 opnået en balance mellem komfort og vejgreb, der hidtil har været uset i C-SUV klassen. Undervognen er fintunet til hver eneste motorversion for at opnå optimale køreegenskaber, hvilket forstærkes af en markant vægtreduktion på gennemsnitlig 100 kg.

Herudover er der mulighed for at udstyre den nye 3008 med en række forskellige features, der alle gør livet nemmere for føreren: Active Safety Brake med Distance Alert, Active lane departure warning, Driver attention warning, Speed limit sign recognition and recommandation, Adaptive Cruise Control med Stop function og Active Blind-spot monitoring.

3008 SUV fås med en række kraftfulde og effektive motorer: 1.2 e-THP 130 hk med 6-trins manuel gearkasse eller EAT6 automatgear, 1.2 e-THP 165 hk med EAT6 automatgear, 1.6 BlueHDi 120 hk med 6-trins manuel gearkasse eller EAT6 automatgear, 2.0 BlueHDi 150 hk med 6-trins manuel gearkasse og 2.0 BlueHDi 180 hk med EAT6 automatgear.

Priser

3008 Access 1.2 e-THP 130 hk 289.990 kr.

3008 Active 1.2 e-THP 130 hk 314.990 kr.

3008 Active 1.6 BlueHDi 120 hk 344.990 kr.

3008 Active 1.6 BlueHDi 120 hk EAT6 384.990 kr.

3008 Active 2.0 BlueHDi 150 hk 369.990 kr.

3008 Allure 1.2 e-THP 130 hk                  349.990 kr.

3008 Allure 1.2 e-THP 130 hk EAT6        384.990 kr.

3008 Allure 1.6 BlueHDi 120 hk                359.990 kr.

3008 Allure 1.6 BlueHDi 120 hk EAT6      399.990 kr.

3008 Allure 2.0 BlueHDi 150 hk                404.990 kr.

3008 GT Line 1.6 BlueHDi 120 hk             409.990 kr.

3008 GT Line 1.6 BlueHDi 120 hk EAT6   449.990 kr.

3008 GT Line 1.6 e-THP 165 hk aut.         459.990 kr.

3008 GT Line 2.0 BlueHDi 150 hk              454.990 kr.

3008 GT 2.0 BlueHDi 180 hk EAT6            499.990 kr.

Peugeot-forhandlere over hele landet glæder sig til vise det nyeste medlem af løvefamilien frem og byder alle indenfor til Åbent Hus den 29. og 30. oktober.